CELEX: 32015R1776
Language: da
Date: 2015-10-05 00:00:00
Title: Rådets forordning (EU) 2015/1776 af 5. oktober 2015 om ophævelse af forordning (EF) nr. 872/2004 om yderligere restriktive foranstaltninger over for Liberia

6.10.2015   
            
            
               DA
            
            
               Den Europæiske Unions Tidende
            
            
               L 259/1
            
         RÅDETS FORORDNING (EU) 2015/1776
   af 5. oktober 2015
   om ophævelse af forordning (EF) nr. 872/2004 om yderligere restriktive foranstaltninger over for Liberia
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 215,
   under henvisning til Rådets fælles holdning 2004/487/FUSP af 29. april 2004 om yderligere restriktive foranstaltninger over for Liberia (1),
   under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
   ud fra følgende betragtninger:
   
               (1)
            
            
               Der blev ved forordning (EF) nr. 872/2004 (2) indført en indefrysning af pengemidler og økonomiske ressourcer over de fysiske og juridiske personer, organer og enheder, der er opført på listen i bilaget til nævnte forordningen.
            
         
               (2)
            
            
               Den 5. oktober 2015 vedtog Rådet afgørelse (FUSP) 2015/1782 (3) til gennemførelse af FN's Sikkerhedsråds resolution 2237 (2015) af 2. september 2015, der ophævede det rejseforbud og den indefrysning af aktiver, som var indført ved henholdsvis punkt 4 i UNSCR 1521 (2003) og punkt 1 i UNSCR 1532 (2004).
            
         
               (3)
            
            
               Forordning (EF) nr. 872/2004 bør derfor ophæves med øjeblikkelig virkning —
            
         VEDTAGET DENNE FORORDNING:
   Artikel 1
   Forordning (EF) nr. 872/2004 ophæves.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Luxembourg, den 5. oktober 2015.
      
         
            På Rådets vegne
         
         N. SCHMIT
         
            Formand
         
      
   
   
      (1)  EUT L 162 af 30.4.2004, s. 116.
   
      (2)  Rådets forordning (EF) nr. 872/2004 af 29. april 2004 om yderligere restriktive foranstaltninger over for Liberia (EUT L 162 af 30.4.2004, s. 32).
   
      (3)  Rådets afgørelse (FUSP) 2015/1782 af 5. oktober 2015 om ophævelse af fælles holdning 2004/487/FUSP om yderligere restriktive foranstaltninger over for Liberia og om ændring af fælles holdning 2008/109/FUSP om restriktive foranstaltninger over for Liberia (se side 25 i denne EUT).